BDMS โตต่อเนื่องตามแผน
มีความคืบหน้าล่าสุดเกี่ยวกับงวดไตรมาส 3/59 ของ BDMS ว่า บริษัทเริ่มรับรู้รายได้บางส่วนแล้ว โดยใน 21 วันแรกของเดือนกรกฎาคมเติบโตราว 9% จากงวดเดียวกันของปีก่อนไปแล้ว ส่วนหนึ่งเกิดจากผลบวกช่วงถือศีลอดของชาวตะวันออกตรงกับงวดไตรมาส 3/59 เพียง 7 วัน ได้รับผลบวกจากช่วงฤดูร้อนของชาวตะวันออก และโรคที่มากับฤดูฝน
28 ส.ค. 2559

–คุณค่าบริษัท–
 
มีความคืบหน้าล่าสุดเกี่ยวกับงวดไตรมาส 3/59 ของ บริษัท กรุงเทพดุสิตเวชการ จำกัด(มหาชน) หรือ BDMS ว่าบริษัทเริ่มรับรู้รายได้บางส่วนแล้ว โดยใน 21 วันแรกของเดือนกรกฎาคมเติบโตราว 9% จากงวดเดียวกันของปีก่อนไปแล้ว ส่วนหนึ่งเกิดจากผลบวกช่วงถือศีลอดของชาวตะวันออกตรงกับงวดไตรมาส 3/59 เพียง 7 วัน ได้รับผลบวกจากช่วงฤดูร้อนของชาวตะวันออก และโรคที่มากับฤดูฝน
นอกจากนี้ยังมีข้อมูลเพิ่มเติมว่า BDMS ให้ภาพการขยายสาขาครบ 50 สาขาตามเป้าหมาย เพื่อให้คนไทยทั่วประเทศสามารถเข้าถึงได้ รวมทั้งรองรับผู้ป่วยจากประเทศเพื่อนบ้านแถบ AEC ทั้งกัมพูชา ลาว และพม่า ขณะที่ธุรกิจ Non-Hospital จะเป็นผู้นำด้านการผลิตภัณฑ์ทางการแพทย์ที่ทันสมัย และนำมาจัดจำหน่ายแข่งขันกับผลิตภัณฑ์ปัจจุบันมีคุณภาพต่ำกว่าแต่ราคาใกล้เคียงกัน ซึ่งคาดจะเป็นธุรกิจที่มีแนวโน้มเติบโตสูง
ที่สำคัญ BDMS ได้มีการเตรียมความพร้อมรองรับการเติบโตของผู้ป่วยต่างชาติในระยะยาว โดยจะพัฒนารพ. 9 แห่งทั่วประเทศจากเดิมที่สามารถรักษาผู้ป่วยได้อย่างดีมากให้เป็นรพ. Excellent Center ครบวงจร ที่มีคุณภาพเทียบเท่า รพ. ชั้นนำในอเมริกา และยุโรป ภายในปี 2561 ผ่านการร่วมมือกับสถาบันทางการแพทย์และมหาวิทยาลัยชั้นนำของโลก เพื่อเพิ่มศักยภาพ องค์ความรู้และเทคโนโลยีการรักษาโรคต่างๆ ให้มีความทันสมัยเทียบรพ.ชั้นนำดังกล่าว
ด้วยการขยายสาขาโรงพยาบาลให้ไปตามเป้าหมาย พร้อมกับมีการยกระดับโรงพยาบาลทั้ง 9 แห่งทั่วประเทศให้ศูนย์ความเป็นเลิศควบวงจรนั้น จะเป็นจุดแข็งต่อตัวบริษัทในการเพิ่มปริมาณผู้ป่วย และบริษัทก็ยังรักษาผลการดำเนินงานได้ในระยะยาว 
เช่นเดียวกับผลการดำเนินงานไตรมาส 2 สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 15,774.05 ล้านบาท จากงวดเดียวกันของปีก่อน 14,872.49 ล้านบาท มีสาเหตุหลักจากการเพิ่มขึ้นของรายได้ค่ารักษาพยาบาลจากจำนวนผู้ป่วยนอกและผู้ป่วยในจากโรงพยาบาลที่มีเครือข่ายโรงพยาบาลที่กว้างขวาง ประกอบกับมีรายได้จากการจำหน่ายสินค้าและอาหารที่เพิ่มขึ้น และมีเงินปันผลรับจากบริษัทย่อยที่เพิ่มขึ้น ส่งผลให้บริษัทมีกำไรขยับขึ้นมาอยู่ที่ 1,669.39 ล้านบาท หรือ 0.11 บาทต่อหุ้น จากงวดเดียวกันของปีก่อน 1,491.48 ล้านบาท หรือ 0.10 บาทต่อหุ้น
ส่งผลให้ผลการดำเนินงานงวดหกเดือน สิ้นสุดวันที่ 30 มิถุนายน 2559 บริษัทมีรายได้รวมขยับขึ้นมาอยู่ที่ 33,080.64 ล้านบาท จากงวดเดียวกันของปีก่อน 30,638.73 ล้านบาท ผลักดันให้บริษัทมีกำไรขยับขึ้นมาอยู่ที่ 4,075.67 ล้านบาท หรือ 0.26 บาทต่อหุ้น จากงวดเดียวกันของปีก่อน 3,780.27 ล้านบาท หรือ 0.24 บาทต่อหุ้น แสดงให้เห็นว่า บริษัทยังรักษาความสามารถในการทำกำไรสุทธิอยู่
ในขณะที่นักวิเคราะห์ บล. เอเซีย พลัส เชื่ออีกว่า ครึ่งหลังของปี 2559 กำไรคงเติบโตทีดี โดยบริษัทยังคงเป้า EBITDA Margin ที่ 22% และวางแผนกลยุทธ์ที่ชัดเจนรองรับการเติบโตต่อเนื่องในระยะยาว อีกทั้งเตรียมใช้ Fair Value ปี 60 เบื้องต้นที่ 27 บาท หลังประกาศงบไตรมาส 3/59 ออกมา แต่นี้ยังคงคำแนะนำ “ซื้อ” ราคาเป้าหมาย 25 บาทต่อหุ้น
…
 
ผู้ถือหุ้นรายใหญ่
1.นายปราเสริฐ ปราสาททองโอสถ 2,719,980,040 หุ้น 17.56%
2.บริษัท การบินกรุงเทพ จำกัด (มหาชน) 1,008,418,690 หุ้น 6.51%
3.บริษัท วิริยะประกันภัย จำกัด (มหาชน) 948,283,830 หุ้น 6.12%
4.บริษัท ไทยเอ็นวีดีอาร์ จำกัด 602,625,336 หุ้น 3.89%
5.น.ส.ปรมาภรณ์ ปราสาททองโอสถ 519,705,980 หุ้น 3.35%
 
รายชื่อกรรมการ
1.นาย อรุณ เผ่าสวัสดิ์ ประธานกรรมการ
2.นาย จุลเดช ยศสุนทรากุล รองประธานกรรมการ
3.นาย ปราเสริฐ ปราสาททองโอสถ กรรมการผู้อำนวยการใหญ่
4.นาย ปราเสริฐ ปราสาททองโอสถ กรรมการ
5.น.ส. ปรมาภรณ์ ปราสาททองโอสถ กรรมการ